pythainlp/thaigov-v2-corpus-22032023 huggingface dataset:
วันอาทิตย์ที่ 12 มิถุนายน 2565
“เฉลิมชัย” เร่งแก้ปัญหาปุ๋ยแพงปุ๋ยขาดแคลน
“เฉลิมชัย” เร่งแก้ปัญหาปุ๋ยแพงปุ๋ยขาดแคลน “อลงกรณ์” เจรจารัสเซียซื้อปุ๋ยราคามิตรภาพคืบหน้าพร้อม ดึง “ธกส.-อตก.” ร่วมโครงการ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบนโยบายให้เร่งช่วยเหลือเกษตรกรเพื่อแก้ไขปัญหาปุ๋ยแพงและปุ๋ยขาดแคลนจากผลกระทบของสงครามรัสเซีย-ยูเครนและปัญหาการแพร่ระบาดของโควิด19 จึงได้พบหารือกับ นิโคไล เชอร์เยฟ ที่ปรึกษาสำนักงานผู้แทนการค้ารัสเซียประจำประเทศไทย วิตาลี คิสเซเรฟประธานหอการค้าไทย-รัสเซีย ดร.ยงยุทธ สาระสมบัติ นายกสมาคมส่งเสริมเศรษฐกิจและวัฒนธรรมไทย-รัสเซีย ดร.อาณัติชัย รัตตกุล คณะทำงานที่ปรึกษารัฐมนตรีเกษตรฯ และดร. วนิดา กำเนิดเพ็ชร์ ผู้อำนวยการสำนักการเกษตรต่างประเทศ สำนักงานปลัดกระทรวงเกษตรและสหกรณ์ เมื่อสัปดาห์ที่ผ่านมาเกี่ยวกับการนำเข้าปุ๋ยเคมีจากรัสเซียเพิ่มขึ้นในราคามิตรภาพซึ่งจากการหารือรอบแรกผู้แทนการค้ารัสเซียยืนยันว่ารัสเซียกับไทยมีความสัมพันธ์กันมากว่าร้อยปีจึงเห็นด้วยในหลักการที่จะขายปุ๋ยให้ไทยในราคาพิเศษ
“ยังมีเรื่องต้องหารือเกี่ยวกับรูปแบบการนำเข้าจะใช้โมเดลการนำเข้าปุ๋ยจากรัสเซียในราคามิตรภาพโดยสถาบันเกษตรกรหรืออตก.และจำหน่ายสู่เกษตรกรโดยตรงหรือจะเป็นแบบซาอุดีอาระเบียโมเดล คือ ภาครัฐตกลงกันเรื่องราคามิตรภาพและมอบหมายเอกชนผู้ส่งออกนำเข้าของ2ประเทศไปเจรจากัน
อย่างไรก็ตามยังมีประเด็นต้นทุนการขนส่งและเรื่องระวางที่เพิ่มขึ้นจากการขนส่งปุ๋ยทางรถไฟมาลงเรือที่เมืองท่าวลาดิวอสต็อกทางฝั่งมหาสมุทรแปซิฟิกหรือขนส่งด้วยรถไฟจีน-ลาว และประเด็นเรื่องสกุลเงินในการชำระค่าปุ๋ย” นายอลงกรณ์ กล่าว
ทั้งนี้ ในการประชุมครั้งหน้าจะเชิญผู้แทนของธนาคารเพื่อการเกษตรและสหกรณ์การเกษตร (ธกส.) องค์การตลาดเพื่อเกษตรกร ตัวแทนสถาบันเกษตรกรสมาพันธ์ผู้ให้บริการโลจิสติกส์และสมาคมผู้ค้าปุ๋ยร่วมหารือด้วย ประเทศไทยนำเข้าปุ๋ยเคมีจากต่างประเทศเกือบ 100% กว่า 5 ล้านตัน เป็นมูลค่ากว่า 73,430 ล้านบาทในปี 2564 มากกว่าปี 2563 ถึง 54.1% ส่วนรัสเซีย เป็นประเทศที่ส่งออกปุ๋ยเคมี คิดเป็นมูลค่ามากที่สุดในโลกปีละกว่า 2 แสนล้านบาทคิดเป็นสัดส่วน 12.7% ของมูลค่าการส่งออกทั้งโลก โดยไทยนำเข้าจากรัสเซียเป็นมูลค่า 5,670 ล้านบาทในปี ที่แล้วคิดเป็นสัดส่วนราว 7.7% ของการนำเข้าปุ๋ยเคมีทั้งหมด
ช่วงเกิดการแพร่ระบาดของโควิด19 ราคาปุ๋ยเคมีทั่วโลกเพิ่มสูงขึ้นและเมื่อเกิดสงครามรัสเซีย-ยูเครนยิ่งทำให้ปุ๋ยเคมีมีราคาสูงยิ่งขึ้นไปอีกกระทบต่อต้นทุนของเกษตรโดยตรง
ก่อนหน้านี้กระทรวงเกษตรฯ กระทรวงการต่างประเทศและหอการค้าไทยได้เจรจาขอซื้อปุ๋ยเคมีราคามิตรภาพจากซาอุดีอาระเบียจนสามารถตกลงในหลักการและขณะนี้อยู่ระหว่างการเจรจานำเข้าส่งออกของภาคเอกชนของ 2 ประเทศ.
วันศุกร์ที่ 8 เมษายน 2565
รฟม. ลงพื้นที่ติดตามการดำเนินงานด้านความปลอดภัย การก่อสร้างโครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยสำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ลงพื้นที่ตรวจสอบความปลอดภัยในการปฏิบัติงานก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ตลอดจนตรวจสอบปัญหาและอุปสรรคต่าง ๆ ในการปฏิบัติงาน ณ พื้นที่ก่อสร้างบริเวณสถานี รฟม. สถานี กกท. สถานีคลองบ้านม้า อาคารจอดแล้วจร (Park&Ride) และสถานีแยกร่มเกล้า โดยได้ตรวจสอบการติดตั้งและพื้นทางเดินบนนั่งร้านให้มีมาตรฐานความปลอดภัย การตรวจสอบอุปกรณ์การทำงานบนที่สูงและการป้องกันวัสดุตกหล่น การตรวจสอบแผงผ้าใบแบริเออร์ ไฟสัญญาณเตือน ป้ายเตือนต่าง ๆ ให้มีความชัดเจนและพร้อมใช้งานตลอดเวลา พร้อมเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกำหนดของกระทรวงสาธารณสุข สามารถติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจโครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
วันพุธที่ 23 มิถุนายน 2564
ปรับลดเงินสมทบช่วยนายจ้าง-ผู้ประกันตน
อังคารที่ 25 พ.ค. 64
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับลดอัตราเงินสมทบกองทุนประกันสังคม เพื่อบรรเทาความเดือดร้อนของนายจ้างและผู้ประกันตนตามม. 33 ที่ได้รับผลกระทบจากการแพร่ระบาดของโรคโควิด-19 ระลอกใหม่ จากเดิมแต่ละฝ่ายต้องนำส่งเงินสมทบร้อยละ 5 ให้เหลือเพียงร้อยละ 2.5 ของค่าจ้าง ส่วนผู้ประกันตนที่ลาออกจากงานและสมัครใจส่งเงินสมทบต่อตาม ม. 39 จากเดิมที่ต้องจ่ายเดือนละ 432 บาท ลดลงเหลือเดือนละ 216 บาท โดยให้มีผลตั้งแต่งวดเดือนมิ.ย. – ส.ค. 64 ทั้งนี้ เพื่อลดภาระค่าใช้จ่ายให้นายจ้างและผู้ประกันตน โดยคาดว่าจะมีเงินหมุนเวียนในระบบเศรษฐกิจ รวมกว่า 20,160 ล้านบาท
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 7 เมษายน 2565
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๐/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๐/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
ในวันพฤหัสบดีที่ ๗ เมษายน ๒๕๖๕ เวลา ๑๐.๓๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๕
โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม
นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม
นายวัลลภ นาคบัว รองปลัดกระทรวงยุติธรรม
นายสหการณ์ เพ็ชรนรินทร์ รองปลัดกระทรวงยุติธรรม
พร้อมด้วยผู้บริหารของหน่วยงานในสังกัดกระทรวงยุติธรรม
เข้าร่วมผ่านระบบการประชุมทางไกล (Video Conference)
โดยที่ประชุมรับทราบสรุปผลการจัดมหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ ๔/๒๕๖๕
จังหวัดนครศรีธรรมราช รายงานความคืบหน้าการก่อสร้างเรือนจำ รวมทั้งรับทราบรายงานความคืบหน้า
การกำกับติดตามและบูรณาการภารกิจของหน่วยงานในสังกัดกระทรวงยุติธรรมในพื้นที่ที่ได้รับมอบหมาย
โดยเลขานุการรัฐมนตรีว่าการกระทรวงยุติธรรม รับผิดชอบในพื้นที่ภาคกลาง ผู้ช่วยรัฐมนตรีประจำกระทรวงยุติธรรม รับผิดชอบในพื้นที่ภาคตะวันออกเฉียงเหนือ และที่ปรึกษารัฐมนตรีว่าการกระทรวงยุติธรรม รับผิดชอบในพื้นที่ภาคตะวันตก
วันพฤหัสบดีที่ 7 ตุลาคม 2564
การประชุมผู้บริหารระดับสูงกระทรวงอุตสาหกรรม
การประชุมผู้บริหารระดับสูงกระทรวงอุตสาหกรรม
การประชุมผู้บริหารระดับสูงกระทรวงอุตสาหกรรม
วันนี้ (7 ตุลาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารระดับสูงจากหน่วยงานในสังกัด อก. และสถาบันเครือข่ายเข้าร่วมประชุม ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม ซึ่งที่ประชุมฯ ได้มีการรายงานผลการเบิกจ่ายเงินงบประมาณ ประจำปี 2564 แผนการใช้จ่ายงบประมาณ พ.ศ.2565 การดำเนินงานตามแนวทาง 6s ของรัฐมนตรีว่าการกระทรวงอุตสาหกรรม ประกอบด้วย 1. Smart Agricultural Industry การส่งเสริมและสนับสนุนการใช้เครื่องจักรกลทางการเกษตรเพื่อการแปรรูปและเพื่อเพิ่มมูลค่าสินค้าเกษตร 2. S-Curve การส่งเสริมและพัฒนาอุตสาหกรรมเป้าหมาย เช่น สาขาอาหารและชีวภาพ เครื่องมือและอุปกรณ์ทางการแพทย์ อากาศยาน ยานยนต์สมัยใหม่ 3. SMEs & Factory 4.0 สร้างและพัฒนาผู้ประกอบการอัจฉริยะ 4. Sustainable Development การส่งเสริมอุตสาหกรรมให้เป็นมิตรกับสิ่งแวดล้อมอย่างยั่งยืน และการสร้างเครือข่ายชุมชน 5. SEZ & Investment Promotion การส่งเสริมและจัดตั้งนิคมอุตสาหกรรมในเขตเศรษฐกิจพิเศษและการลงทุนในภาคอุตสาหกรรม และ 6. Service Transformation ปรับปรุงรูปแบบการให้บริการด้วยเทคโนโลยีและดิจิทัล รวมถึงแนวทางการดำเนินงานของสถาบันเครือข่าย การจัดงานกฐินพระราชทาน และการช่วยเหลือผู้ประสบอุทกภัยในพื้นที่ต่างๆ ของกระทรวงอุตสาหกรรม
วันอาทิตย์ที่ 24 ตุลาคม 2564
โฆษกรัฐบาลเผย แบงค์ชาติประสานสมาคมธนาคาร ยกระดับป้องกันการสวมรอยธุรกรรมการเงิน
โฆษกรัฐบาลเผย แบงค์ชาติประสานสมาคมธนาคาร ยกระดับป้องกันการสวมรอยธุรกรรมการเงิน หลัง”นายกฯ”กำชับสถาบันการเงินช่วยดูแลประชาชนจากกรณีตัดเงินที่ผิดปกติผ่านบัตรเครดิตและบัตรเดบิต ล่าสุดจ่ายเงินคืนครบทุกรายแล้ว
วันนี้(24ต.ค.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามความคืบหน้ากรณีมิจฉาชีพสวมรอยทำธุรกรรมการเงินมีการตัดเงินผิดปกติผ่านบัตรเครดิตและบัตรเดบิตธนาคารจำนวน10,700ใบมูลค่าความเสียหายรวมกว่า130ล้านบาท จากที่ได้สั่งการให้หน่วยงานที่เกี่ยวข้องเร่งดำเนินการยกระดับการป้องกันการทำธุรกิจกรรมการเงินผ่านช่องทางระบบออนไลน์และบัตรเครคิตรวมทั้งขอให้สถาบันการเงินช่วยดูแลประชาชนที่ได้รับความเสียหายด้วย ซึ่งได้รับรายงานว่า ธนาคารได้คืนเงินให้ลูกค้าบัตรเดบิตที่ได้รับความเสียหายครบทุกรายแล้วในส่วนของบัตรเครดิตได้ตั้งพักเร่งตรวจสอบและยกเลิกรายการโดยจะดำเนินการตามขั้นตอนโดยเร็วที่สุดต่อไปด้วย
ล่าสุดธนาคารแห่งประเทศไทยประสานกับสมาคมธนาคารไทยยกระดับการป้องกันและแก้ไขปัญหาระยะเร่งด่วนแล้วได้แก่(1)ตรวจจับธุรกรรมที่ผิดปกติให้ครอบคลุมธุรกรรมที่มีจำนวนเงินต่ำและที่มีความถี่สูง(2)ติดตามเฝ้าระวังรายการธุรกรรมจากต่างประเทศเป็นพิเศษ(3)แจ้งเตือนลูกค้าในการทำธุรกรรมทุกรายการตั้งแต่รายการแรกและ(4)ประชาสัมพันธ์วิธีการป้องกันความเสี่ยงเช่นการปรับวงเงินในบัตรให้เหมาะสมกับการใช้จ่ายหลีกเลี่ยงการผูกบัตรกับเว็บไซต์หรือแพลตฟอร์มที่ไม่น่าไว้ใจ
นายธนกรกล่าวว่านอกจากนี้ ธปท.และสมาคมธนาคารไทยจะผลักดันให้ผู้ให้บริการบัตรกำหนดมาตรการเพิ่มเติมในการบังคับใช้การยืนยันตัวตนก่อนทำรายการชำระเงินกับบัตรเดบิตสำหรับทุกร้านค้าออนไลน์โดยเฉพาะร้านค้าในต่างประเทศเช่นการใช้เลขOTPยืนยันตัวตนก่อนร้านค้าทำการตัดบัญชีรวมทั้งการนำเทคโนโลยีมาใช้ป้องกันและตรวจจับภัยคุกคามทางการเงินในรูปแบบใหม่ๆด้วยนายกรัฐมนตรีฝากเตือนประชาชนถึงภัยออนไลน์โดยเฉพาะภัยจากธุรกรรมทางการเงินในรูปแบบใหม่ๆ เนื่องจากปัจจุบันระบบการเงินของไทยมีการก้าวหน้ามากรวมทั้งการนำเทคโนโลยีที่ทันสมัยมาให้บริการทำให้การใช้จ่ายผ่านออนไลน์อินเทอร์เน็ตโทรศัพท์มือถือสะดวกรวดเร็วเป็นโอกาสให้มิจฉาชีพสมัยใหม่ใช้ช่องทางบริการทางการเงินดิจิทัลทุจริตลักทรัพย์หรือหลอกลวงให้ยืมเงินชักชวนเล่นการพนันหรือลงทุน จึงอยากให้ประชาชนศึกษาทำความเข้าใจเพิ่มความระมัดระวังการทำธุรกรรมออนไลน์ไม่หลงกลหรือตกเป็นเหยื่อยการโฆษณารวมทั้งต้องหมั่นตรวจสอบการทำธุรกรรมทางการเงินของตนเองอย่างสม่ำเสมอด้วย ขณะนี้กระทรวงดีอีและสำนักงานตำรวจแห่งชาติยังติดตามผู้กระทำผิดรวมทั้งจะมีการขยายผลถึงเครือข่ายเพื่อนำผู้กระทำความผิดมาดำเนินการตามขั้นตอนของกฎหมายต่อไป
อนึ่งการกระทำดังกล่าวเข้าข่ายความผิดตามประมวลกฎหมายอาญามาตรา269/5ผู้ใดใช้บัตรอิเล็กทรอนิกส์ของผู้อื่นโดยมิชอบในประการที่น่าจะก่อให้เกิดความเสียหายแก่ผู้อื่นหรือประชาชนต้องระวางโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับ ทั้งนี้หากพบเบาะแสการกระทำความผิดสามารถแจ้งไปยัง“สำนักงานตำรวจแห่งชาติ”หมายเลขโทรศัพท์191หรือ1599เพื่อเร่งจับกุมผู้กระทำความผิดและดำเนินคดีตามกฎหมายต่อไป
_________
วันศุกร์ที่ 12 สิงหาคม 2565
คำกล่าวถวายพระพรชัยมงคล ในพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คำกล่าวถวายพระพรชัยมงคล ในพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์  จันทร์โอชา นายกรัฐมนตรี ณ มณฑลพิธีท้องสนามหลวง
ขอเดชะฝ่าละอองธุลีพระบาทปกเกล้าปกกระหม่อม
เนื่องในศุภวาระแห่งวันเฉลิมพระชนมพรรษาของใต้ฝ่าละอองธุลีพระบาทที่เวียนมาบรรจบอีกคำรบหนึ่ง ในวันที่ ๑๒ สิงหาคม พุทธศักราช ๒๕๖๕ ข้าพระพุทธเจ้าพลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรีคู่สมรส และพสกนิกรชาวไทยทุกหมู่เหล่า มีความปลื้มปีติเป็นล้นพ้นที่ได้มาร่วมกันแสดงความจงรักภักดี และน้อมสำนึกในพระมหากรุณาธิคุณอันหาที่สุดมิได้ ในวันนี้
ข้าพระพุทธเจ้าทั้งหลายต่างประจักษ์แจ้งว่า ตลอดระยะเวลาอันยาวนานกว่า ๗๐ ปี ใต้ฝ่าละอองธุลีพระบาท ทรงอุทิศทุ่มเทกำลังพระวรกาย กำลังพระราชหฤทัย และกำลังพระปัญญา ปฏิบัติบำเพ็ญพระราชกรณียกิจนานัปการ โดยมิได้ทรงย่อท้อต่อความเหนื่อยยาก ทรงรักและเอื้ออาทรต่อราษฎรประดุจมารดาที่รักและห่วงใยบุตร ทรงให้ความสำคัญกับการแก้ปัญหาพื้นฐานของประเทศที่เป็นเหตุแห่งความทุกข์ยากของราษฎร และได้ทรงพระราชดำริโครงการต่าง ๆ หลากหลายสาขา ครอบคลุมทั่วทุกด้าน ทั้งการส่งเสริมด้านการศึกษา การประกอบอาชีพ ควบคู่ไปกับการอนุรักษ์ฟื้นฟูทรัพยากรธรรมชาติและสิ่งแวดล้อม ศิลปวัฒนธรรมและประเพณีอันดีงามให้ดำรงอยู่เป็นเอกลักษณ์ และเป็นมรดกล้ำค่าของชาติ พระราชกรณียกิจทั้งหลายไม่เพียงแต่ส่งผลต่อการส่งเสริมคุณภาพชีวิต และความเป็นอยู่ของคนไทย โดยเฉพาะพสกนิกรผู้ยากไร้ และประชาชนในชนบทห่างไกลเท่านั้น แต่ยังส่งผลให้ประเทศชาติและสังคมไทย มีความเจริญมั่นคงก้าวหน้าตราบจนถึงปัจจุบัน พระมหากรุณาธิคุณล้นเกล้าล้นกระหม่อมอันหาที่สุดมิได้ แห่งใต้ฝ่าละอองธุลีพระบาทเป็นที่ประจักษ์ซาบซึ้ง และได้รับการเทิดทูนไว้เหนือเศียรเกล้าของปวงข้าพระพุทธเจ้าและพสกนิกรไทยทั้งมวล
เนื่องในโอกาสมหามงคลเฉลิมพระชนมพรรษา ๙๐ พรรษา ๑๒ สิงหาคม ๒๕๖๕ นี้ ข้าพระพุทธเจ้าขอพระราชทานพระบรมราชานุญาตนำพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้า… ขอพระราชทานถวายพระพรชัยมงคล ขออัญเชิญคุณพระศรีรัตนตรัยและอำนาจสิ่งศักดิ์สิทธิ์ทั้งหลายในสากล ตลอดทั้งพระสยามเทวาธิราช โปรดอภิบาลและดลบันดาลประทานพรให้ใต้ฝ่าละอองธุลีพระบาท ทรงพระเจริญพร้อมพิพิธพรสวัสดิ์พิพัฒนมงคลพระชนมายุยิ่งยืนนาน ทรงพระเกษมสำราญ เปี่ยมพระพลานามัย ปราศจากโรคาพาธและภัยพาลทั้งปวง สถิตเป็นมิ่งขวัญร่มเกล้าของ ปวงข้าพระพุทธเจ้า และเหล่าพสกนิกรตราบกาลนิรันดร์”
ด้วยเกล้าด้วยกระหม่อม ขอเดชะ
วันอังคารที่ 14 ธันวาคม 2564
ไทยร่วมขับเคลื่อนการขนส่งที่ยั่งยืนในภูมิภาคเอเชียแปซิฟิก
วันอังคารที่ 14 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ประเทศไทยร่วมรับรองร่างปฏิญญาและร่างแผนปฏิบัติการสำหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก ค.ศ.2022-2026 ในการประชุมระดับรัฐมนตรีด้านการขนส่งเอสแคป ครั้งที่ 4 ระหว่างวันที่ 14-17 ธ.ค.64 ณ ศูนย์การประชุมสหประชาชาติ ประกอบด้วยวัตถุประสงค์ 3 ข้อหลัก ได้แก่ 1.มุ่งสู่เครือข่ายการขนส่งที่มีประสิทธิภาพ และการเคลื่อนย้ายเพื่อการเติบโตทางเศรษฐกิจ 2.มุ่งสู่ระบบการขนส่งที่ยั่งยืนต่อสิ่งแวดล้อม และ 3. มุ่งสู่การขนส่งที่ปลอดภัยและครอบคลุม ภายใต้ประเด็นสำคัญ เช่น การเชื่อมโยงการขนส่งทั้งทางบกและทางทะเล การขนส่งระหว่างภูมิภาค การขนส่งในเมือง และระบบดิจิทัลด้านการขนส่ง เพื่อแสดงเจตนารมณ์มุ่งสู่การบรรลุเป้าหมายการพัฒนาที่ยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 17 ธันวาคม 2564
กรมทางหลวงเร่งดำเนินโครงการก่อสร้างขยายทางหลวงหมายเลข 226
สายอำเภอเฉลิมพระเกียรติ - อำเภอจักราช - อำเภอห้วยแถลง จังหวัดนครราชสีมา ความคืบหน้า 80 % แล้วเสร็จเมษายนปี 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบให้กรมทางหลวง (ทล.) ขับเคลื่อนพัฒนาโครงข่ายทางหลวงเพื่อสนับสนุนยุทธศาสตร์การพัฒนาทางหลวงเพื่อพัฒนาเศรษฐกิจในภาคตะวันออกเฉียงเหนือ พร้อมให้เร่งดำเนินโครงการก่อสร้างขยายทางหลวงหมายเลข 226 สายอำเภอเฉลิมพระเกียรติ - อำเภอจักราช - อำเภอห้วยแถลง ในพื้นที่จังหวัดนครราชสีมา เป็น 4 ช่องจราจร เพื่อยกระดับความปลอดภัย ช่วยแก้ไขปัญหาการจราจร รองรับเชื่อมโยงการเดินทางกลุ่มจังหวัดภาคตะวันออกเฉียงเหนือไปยังสาธารณรัฐประชาธิปไตยประชาชนลาวและประเทศเวียดนาม สนับสนุนการค้าการท่องเที่ยวสู่การพัฒนาเศรษฐกิจอย่างยั่งยืนตามนโยบายของรัฐบาล โดยที่ผ่านมา ทล. ได้ขยายเส้นทางดังกล่าวจากอำเภอเมือง จังหวัดนครราชสีมา ไปยังอำเภอเมือง จังหวัดบุรีรัมย์ เป็น 4 ช่องจราจรแล้วเสร็จ ระยะทาง 94.6 กิโลเมตร ซึ่งขณะนี้คงเหลือเพียงช่วงอำเภอจักราช - อำเภอห้วยแถลง ระยะทางประมาณ 21.6 กิโลเมตร หากก่อสร้างแล้วเสร็จจะทำให้ทางหลวงสายดังกล่าวมีขนาด 4 ช่องจราจรตลอดเส้นทางจากแยกหัวทะเลจังหวัดนครราชสีมาไปยังแยกกระสัง จังหวัดบุรีรัมย์ รวม 116.2 กิโลเมตร รัฐมนตรีว่าการกระทรวงคมนาคมจึงผลักดันโครงการดังกล่าวให้ก่อสร้างแล้วเสร็จภายในปี 2565
ทล. โดยสำนักก่อสร้างทางที่ 1 จึงเร่งดำเนินโครงการก่อสร้างทางหลวงสายดังกล่าวโดยขยายจาก 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางเป็นแอสฟัลต์คอนกรีต ช่องจราจรกว้างช่องละ 3.50 เมตร ไหล่ทางชนิดเดียวกับผิวทาง โดยด้านนอกกว้าง 2.50 เมตร ด้านในกว้าง 0.50 เมตร มีเกาะกลางเป็นแบริเออร์คอนกรีต แบ่งการก่อสร้างเป็น 4 ช่วง คือ ช่วงที่ 1 กม. ที่ 35+600 - 39+800 มีความยาว 4.2 กิโลเมตร ช่วงที่ 2 กม. ที่ 41+050 - 49+000 มีความยาว 7.950 กิโลเมตร ช่วงที่ 3 กม. ที่ 49+900 - 53+510 มีความยาว 3.610 กิโลเมตร ช่วงที่ 4 กม. ที่ 57+100 - 63+000 มีความยาว 5.9 กิโลเมตร รวมระยะทางประมาณ 21.660 กิโลเมตร มีจุดกลับรถ จำนวน 12 จุด โดยจะมีการเปิดจุดให้คนข้ามที่เป็นเกาะกลางแบริเออร์ในตำแหน่งที่มีความจำเป็นและเหมาะสมกับสภาพพื้นที่ในเส้นทาง รวมงานก่อสร้างสะพานคอนกรีตอีก 3 แห่ง และก่อสร้างศาลาทางหลวงในบริเวณสองข้างทางเพื่ออำนวยความสะดวกให้กับประชาชนจำนวน 1 แห่ง พร้อมติดตั้งไฟฟ้าแสงสว่างตลอดเส้นทาง ใช้งบประมาณ 764,122,000 บาท ปัจจุบันการก่อสร้างมีความคืบหน้า 80% คาดว่าจะก่อสร้างแล้วเสร็จประมาณเดือนเมษายน 2565
ทั้งนี้ ทางหลวงหมายเลข 226 สายหัวทะเล - วารินชำราบ เป็นทางหลวงสายสำคัญที่ผ่านตัวเมืองในพื้นที่ภาคตะวันออกเฉียงเหนือตอนใต้ ได้แก่ จังหวัดนครราชสีมา บุรีรัมย์ สุรินทร์ ศรีสะเกษ และอุบลราชธานี มีระยะทางทั้งสิ้น 324.3 กิโลเมตร โดยมีเส้นทางขนานในด้านทิศเหนือไปกับทางหลวงแผ่นดินหมายเลข 24 สายทางต่างระดับสีคิ้ว - อุบลราชธานี หากโครงการก่อสร้างดังกล่าวแล้วเสร็จจะช่วยเติมเต็มโครงข่ายคมนาคมขนส่ง รองรับเส้นทางเชื่อมโยงกลุ่มจังหวัดภาคตะวันออกเฉียงเหนือไปสู่ประเทศเพื่อนบ้านอีกทั้งช่วยเพิ่มศักยภาพการค้าการลงทุนเพื่อพัฒนาเศรษฐกิจในภาคตะวันออกเฉียงเหนือ ให้สอดคล้องกับยุทธศาสตร์การพัฒนาประเทศและแผนพัฒนาเศรษฐกิจและสังคมแห่งชาติฉบับที่ 12 (ปี 2560 - 2564)
วันจันทร์ที่ 15 สิงหาคม 2565
ความร่วมมือไทย-มาเลเซีย เห็นพ้องเร่งสร้างสะพานข้ามแม่น้ำโกลก พัฒนาด่านจังหวัดชายแดนใต้
ความร่วมมือไทย-มาเลเซีย เห็นพ้องเร่งสร้างสะพานข้ามแม่น้ำโกลก พัฒนาด่านจังหวัดชายแดนใต้
วันนี้ (15 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ผลจากประชุมร่วมไทยและมาเลเซีย ผ่านคณะกรรมาธิการร่วมว่าด้วยความร่วมมือทวิภาคี (เจซี) และคณะกรรมการว่าด้วยยุทธศาสตร์การพัฒนาร่วมสำหรับพื้นที่ชายแดน ระดับรัฐมนตรี (เจดีเอส) ซึ่งไทยเป็นเจ้าภาพจัดการประชุม เมื่อวันที่ 10 สิงหาคม 2565 ทั้งสองประเทศเห็นชอบในแนวทางการพัฒนาร่วมกันที่ครอบคลุม ทั้งความมั่นคงทางการเมือง เศรษฐกิจ การค้า การลงทุน การท่องเที่ยว พลังงาน สาธารณสุข และประเด็นความร่วมมือทางสังคมและวัฒนธรรมอื่น ๆ โดยจะมีการทำโรดแมปเพื่อให้บรรลุเป้าหมายต่าง ๆ ภายใต้กรอบเวลาที่ชัดเจนต่อไป อาทิ
- การค้า จะตั้งเป้าหมายมูลค่าการค้าที่ 3 หมื่นล้านดอลลาร์สหรัฐภายในปี พ.ศ. 2568- การท่องเที่ยว ส่งเสริมการเดินทางเคลื่อนย้ายของประชาชนและกระตุ้นอุตสาหกรรมการท่องเที่ยว และส่งเสริมการท่องเที่ยวที่เป็นมิตรต่อชาวมุสลิมและการท่องเที่ยวอย่างยั่งยืน
-การเสริมสร้างความเชื่อมโยง จะเร่งรัดให้โครงการต่าง ๆ ที่อยู่ระหว่างดำเนินการให้แล้วเสร็จโดยเร็ว ซึ่งรวมถึงการสร้างถนนเชื่อมต่อด่านสะเดาแห่งใหม่-บูกิตกายูฮิตัม และการสร้างสะพานข้ามแม่น้ำโก-ลก 2 แห่ง รวมทั้งจะศึกษาความเป็นไปได้โครงการความเชื่อมโยงระหว่างจังหวัดสตูลและรัฐปะลิส และเส้นทางรถไฟความเร็วสูง
นางสาวรัชดา ได้กล่าวต่อถึงการขับเคลื่อนความร่วมมือในพื้นที่จังหวัดชายแดนใต้ ซึ่งที่ปรึกษารัฐมนตรีว่าการกระทรวงคม มาเลเซีย ได้หารือกับเลขาธิการศูนย์อำนวยการบริหารจังหวัดชายแดนภาคใต้ (ศอ.บต.) ในช่วงเวลาเดียวกันนี้ มีประเด็น 1) การพัฒนาศักยภาพด่านศุลกากรชายแดนไทย - มาเลเซีย ในพื้นที่จ.นราธิวาส ที่อำเภอสุไหงโกลก อำเภอตากใบ และด่านบูเก๊ะตา อำเภอแว้ง 2)โครงการก่อสร้างสะพานข้ามแม่น้ำโกลก แห่งที่ 2 อำเภอสุไหงโกลก และที่อำเภอตากใบ จังหวัดนราธิวาส และ 3)โครงการอื่นๆ ที่เกี่ยวข้องตามนโยบายของรัฐบาลขณะนี้ ได้ข้อสรุปที่ดีตามเป้าหมาย โดยเฉพาะเรื่องการก่อสร้างสะพานทั้งสองประเทศจะร่วมกันผลักดันให้เกิดผลสำเร็จอย่างเป็นรูปธรรมและเร็วที่สุด เพื่อประโยชน์ของพี่น้องประชาชนในการขนส่งการค้าชายแดน และกระตุ้นให้เกิดการท่องเที่ยวในพื้นที่จังหวัดชายแดนภาคใต้ต่อไป
“นายกรัฐมนตรี พอใจผลการหารือร่วมไทย-มาเลเซีย ในสัปดาห์ที่ผ่านมา หลังจากที่ไม่ได้ประชุมร่วมกันมานานถึง 7 ปี และกล่าวว่าเป็นก้าวสำคัญของทั้ง 2 ประเทศ สู่เป้าหมายการพัฒนาในทุก ๆ มิติร่วมกัน โดยเฉพาะอย่างยิ่งโครงการพัฒนาเศรษฐกิจในพื้นที่จังหวัดชายแดนใต้ที่ต้องขับเคลื่อนร่วมกันอย่างใกล้ชิด เพื่อประโยชน์ของประชาชนทั้งสองประเทศ ทั้งนี้ ศอ.บต. จะรวบรวมข้อมูลและเตรียมความพร้อมเพื่อการหารือกับรัฐมนตรีว่าการกรทรวงคมนาคม ของมาเลเซีย ที่คาดว่าจะมาเยือนพื้นที่จังหวัดนราธิวาส ในช่วงปลายเดือนนี้” นางสาวรัชดา กล่าว
วันพฤหัสบดีที่ 28 เมษายน 2565
รมช.ประภัตร นำทีมกระทรวงเกษตรฯ  เยือนดินแดนผ้าย้อมคราม มอบเงินเยียวยาให้กับเกษตรกรผู้เลี้ยงโค - กระบือ ที่ได้รับผลกระทบสัตว์ตายจากโรคลัมปี – สกิน
รมช.ประภัตร นำทีมกระทรวงเกษตรฯ  เยือนดินแดนผ้าย้อมคราม มอบเงินเยียวยาให้กับเกษตรกรผู้เลี้ยงโค - กระบือ ที่ได้รับผลกระทบสัตว์ตายจากโรคลัมปี – สกิน เกษตรกรจังหวัดสกลนครยิ้มออก เงินเยียวยา ทยอยจ่ายเข้าบัญชีภายในวันที่ 30 เม.ย. 65
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานพิธีมอบเงินช่วยเหลือเยียวยาผู้ประสบภัยโรคลัมปี - สกิน (Lumpy Skin Disease : LSD) พร้อมชี้แจงโครงการ "สานฝันสร้างอาชีพ และยกระดับรายได้เกษตรกร" ณ หอประชุมโรงเรียนสว่างดินแดน อำเภอสว่างดินแดน จังหวัดสกลนคร โดยมีนายวิวัฒน์ ไชยชะอุ่ม ผู้อำนวยการกองส่งเสริมและพัฒนาการปศุสัตว์ กรมปศุสัตว์ ร่วมคณะ และมีนายพิสิษฐ์ แร่ทอง รองผู้ว่าราชการจังหวัดสกลนคร พร้อมด้วยหัวหน้าส่วนราชการในพื้นที่ และผู้นำภาคประชาชน ตลอดจนเกษตรกรในพื้นที่ให้การต้อนรับ
รมช.ประภัตร เปิดเผยว่า สำหรับการมอบเงินเยียวยาในครั้งนี้ จังหวัดสกลนคร ได้รับวงเงินช่วยเหลือเกษตรกร ทั้งสิ้น 57,462,000 รวมทั้งสิ้น 18 อำเภอ เกษตรกร 2,299 ราย สัตว์ตาย จำนวน 2,544 ตัว โดยในวันนี้ ( 28 เม.ย. 65 ) ได้ดำเนินการมอบเงินเยียวยาให้กับเกษตรกร 7 อำเภอ ประกอบด้วย 1) อำเภอสว่างดินแดน 2) อำเภอส่องดาว 3) อำเภอวาริชภูมิ 4) อำเภอพังโคน 5) อำเภอคำตากล้า 6) อำเภอบ้านม่วง 7) อำเภอเจริญศิลป์ รวมเกษตรกร จำนวน 801 ราย จำนวนสัตว์ตาย 877 ตัว เป็นวงเงิน จำนวน 18,666,000 บาท
วันที่ 29 เมษายน 2565 จะจ่ายเงินเยียวยาให้กับเกษตรกรเพิ่มอีก 6 อำเภอ ประกอบด้วย 1) อำเภอเมืองสกลนคร 2) อำเภอภูพาน 3) อำเภอเต่างอย 4) อำเภอโคกศรีสุพรรณ 5) อำเภอโพนนาแก้ว 6) อำเภอกุสุมาลย์ รวมเกษตรกร จำนวน 759 ราย จำนวนสัตว์ตาย 846 ตัว เป็นวงเงิน จำนวน 19,636,000 บาท
ในวันที่ 30 เมษายน 2565 จะจ่ายเงินเยียวยาให้กับเกษตรกรกลุ่มสุดท้ายของจังหวัดสกลนคร อีก 5 อำเภอ ประกอบด้วย 1) อำเภอพรรณานิคม 2) อำเภอวานรนิวาส 3) อำเภอนิคมน้ำอูน 4) อำเภอกุดบาก และ5) อำเภออากาศอำนวย รวมเกษตรกร จำนวน 739 ราย จำนวนสัตว์ตาย 821 ตัว เป็นวงเงิน จำนวน 19,160,000 บาท
ทั้งนี้ รัฐบาล โดยกระทรวงเกษตรและสหกรณ์ ให้ความช่วยเหลือเกษตรกรผู้ประสบภัยพิบัติโรคระบาดสัตว์ (โรคลัมปี - สกิน) แล้วทั้งสิ้น 41 จังหวัด เกษตรกร 46,943 ราย วงเงินกว่า 1,100 ล้านบาท คิดเป็นร้อยละ 90 ของวงเงินที่ขอความช่วยเหลือทั้งประเทศ
วันพฤหัสบดีที่ 19 สิงหาคม 2564
กระทรวงยุติธรรม จัดอบรมโครงการเสริมสร้างสมรรถนะนักยุทธศาสตร์ กระทรวงยุติธรรม (รูปแบบออนไลน์) และมอบทิศทางนโยบายการขับเคลื่อนกระทรวงยุติธรรม ประจำปีงบประมาณ พ.ศ. ๒๕๖๕
กระทรวงยุติธรรม จัดอบรมโครงการเสริมสร้างสมรรถนะนักยุทธศาสตร์ กระทรวงยุติธรรม (รูปแบบออนไลน์) และมอบทิศทางนโยบายการขับเคลื่อนกระทรวงยุติธรรม ประจำปีงบประมาณ พ.ศ. ๒๕๖๕
ในวันพฤหัสบดีที่ ๑๙ สิงหาคม ๒๕๖๔ เวลา ๑๑.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดอบรมโครงการเสริมสร้างสมรรถนะนักยุทธศาสตร์ กระทรวงยุติธรรม (รูปแบบออนไลน์) และมอบทิศทางและนโยบายการขับเคลื่อนกระทรวงยุติธรรม ประจำปีงบประมาณ พ.ศ. ๒๕๖๕ ผ่านระบบการประชุมทางไกล (Video Conference) โดยมี นายนิยม เติมศรีสุข รองปลัดกระทรวงยุติธรรม และนางอุษา จั่นพลอย บุญเปี่ยม ผู้อำนวยการกองยุทธศาสตร์และแผนงาน เข้าร่วมโครงการ
โครงการอบรมดังกล่าวฯ มีวัตถุประสงค์ เพื่อให้ผู้ปฏิบัติหน้าที่ด้านการจัดทำแผนยุทธศาสตร์ การกำหนดตัวชี้วัด การติดตามประเมินผล ของส่วนราชการ/หน่วยงานในสังกัดกระทรวงยุติธรรม ทั่วประเทศ รวม ๑๕๐ คน ได้เสริมสร้างความรู้ ความเข้าใจ เกี่ยวกับเป้าหมาย ความเชื่อมโยงในประเด็นที่เกี่ยวข้องกับกระทรวงยุติธรรม รวมทั้งบริบทด้านการพัฒนากระบวนการยุติธรรมของประเทศไทย เพื่อให้สามารถนำไปกำหนดยุทธศาสตร์ แผนงาน/โครงการสำคัญ ให้สอดคล้องและส่งผลต่อการบรรลุเป้าหมายของยุทธศาสตร์ชาติ ทั้งนี้ ได้รับเกียรติจากผู้ทรงคุณวุฒิ ประกอบด้วย นายวันฉัตร สุวรรณกิตติ รองเลขาธิการสภาพัฒนาการเศรษฐกิจและสังคมแห่งชาติ รองศาสตราจารย์ พันตำรวจโท ดร.เกษมศานต์ โชติชาครพันธุ์ สถาบันบัณฑิตพัฒนบริหารศาสตร์ (นิด้า) ดร.สุมิท แช่มประสิทธิ์ ประธานมูลนิธิส่งเสริมการออกแบบอนาคตประเทศไทย และ ดร.ชวาธิป จินดาวิจักษณ์ สถาบันรับรองมาตรฐานไอเอสโอ ร่วมเป็นวิทยากรในการให้ความรู้กับนักยุทธศาสตร์กระทรวงยุติธรรม
วันพฤหัสบดีที่ 5 สิงหาคม 2564
รองเลขาธิการนายกรัฐมนตรี รับผลไม้ที่ส่งโดยไปรษณีย์ไทย โดยนายกรัฐมนตรีได้สั่งซื้อในโครงการ “เกษตรกร Happy”  เพื่อส่งต่อไปยังโรงพยาบาลสนามของกทม. สธ. และ กห.
รองเลขาธิการนายกรัฐมนตรี รับผลไม้ที่ส่งโดยไปรษณีย์ไทย โดยนายกรัฐมนตรีได้สั่งซื้อในโครงการ “เกษตรกร Happy”  เพื่อส่งต่อไปยังโรงพยาบาลสนามของกทม. สธ. และ กห.
วันนี้ 5 ส.ค. 64 เวลา 12.30 น. ณ ทำเนียบรัฐบาลนายประทีป กีรติเรขา รองเลขาธิการนายกรัฐมนตรี รับมอบมังคุดจากไปรษณีย์ไทย จำนวน 65 กล่อง ตามที่พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งซื้อผลไม้ไทย ได้แก่ มังคุด เงาะ และลำไย จำนวน 1,000 กิโลกรัม ในโครงการ “เกษตรกร Happy” เพื่อนำไปแจกจ่ายกับผู้ปฏิบัติงานด่านหน้าและจิตอาสา ในโรงพยาบาลสนามของกระทรวงสาธารณสุข กระทรวงกลาโหม และกรุงเทพมหานคร
ทั้งนี้ ผลไม้ทั้งหมด 125 กล่อง ประกอบด้วย มังคุด 65 กล่อง เงาะ 30 กล่อง ลำไย 30 กล่อง จะถูกจัดส่งไปโรงพยาบาลสนามของกรุงเทพมหานคร โรงพยาบาลสนามของกระทรวงสาธารณสุข และโรงพยาบาลสนามของกระทรวงกลาโหม อาทิ รพ.สนามราชพิพัฒน์ 1 รพ.สนามราชพิพัฒน์ 2  รพ.เอราวัณ 2 รพ.เอราวัณ 3 โรงพยาบาลบุษราคัม เป็นต้น
-----------------------
วันพุธที่ 25 พฤษภาคม 2565
เด็กไทยต้องได้เรียน! ปี 64 กองทุนเพื่อความเสมอภาคทางการศึกษา ช่วย นร. กว่า 2.9 แสนคน พัฒนา รร. ห่างไกล 600 แห่ง
.....
ที่ประชุม ครม. (24 พ.ค. 65) รับทราบผลการดำเนินงานของกองทุนเพื่อความเสมอภาคทางการศึกษา (กสศ.) ในช่วงปี 2564 ที่ให้ความช่วยเหลือนักเรียนในครอบครัวยากจนพิเศษ กลุ่มช่วงชั้นรอยต่อของการศึกษา (อ.3, ป.6 และ ม.3) ซึ่งมีความเสี่ยงสูงที่จะหลุดจากระบบการศึกษา จำนวน 2.9 แสนคน/ พัฒนาโรงเรียนในพื้นที่ห่างไกล จำนวน 600 แห่ง/ โครงการจัดการศึกษาเชิงพื้นที่เพื่อความเสมอภาคทางการศึกษา ฯลฯ
.
เพื่อช่วยเหลือเด็กปฐมวัยที่ขาดแคลนทุนทรัพย์ในศูนย์พัฒนาเด็กเล็ก เด็กและเยาวชนนอกระบบการศึกษา ให้ได้รับโอกาสในการเรียนรู้อย่างเหมาะสม พร้อมส่งเสริมพัฒนาศักยภาพและทักษะของครูนอกระบบให้สามารถจัดกระบวนการเรียนรู้ได้อย่างมีคุณภาพ และช่วยเหลือทุนการศึกษาเยาวชนที่ขาดแคลนทุนทรัพย์หรือด้อยโอกาสให้มีโอกาสศึกษาต่อในระดับ ปวช. - ปวส. ในสาขาที่สอดคล้องกับความต้องการของตลาด
#ไทยคู่ฟ้า#ร่วมต้านโควิด19
-------------------
วันจันทร์ที่ 18 ตุลาคม 2564
รมว.พม. ลงพื้นที่เยี่ยม 7 ครอบครัวอุปถัมภ์ ที่ อ.แม่ริม จ.เชียงใหม่
รมว.พม. ลงพื้นที่เยี่ยม 7 ครอบครัวอุปถัมภ์ ที่ อ.แม่ริม จ.เชียงใหม่
วันที่ 15 ต.ค. 64เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่ จังหวัดเชียงใหม่ ณ บ้านนาหึก ตำบลสะลวง อำเภอแม่ริม เพื่อเยี่ยมครอบครัวอุปถัมภ์ที่รับดูแลเด็กจากสถานสงเคราะห์เด็กบ้านเวียงพิงค์และสถานสงเคราะห์เด็กชายบ้านเชียงใหม่ จำนวน 7 ครอบครัว พร้อมทั้งมอบเครื่องอุปโภคบริโภคที่จำเป็น นมกล่อง ขนม และของเล่น ทั้งนี้ ได้ขอบคุณครอบครัวอุปถัมภ์และแสดงความห่วงใยในการดูแลเด็กในสถานการณ์โควิด-19 การป้องกันเด็กจากปัญหาติดเกมส์ และการสนับสนุนการศึกษาของเด็กอย่างต่อเนื่อง โดยกระทรวง พม. พร้อมให้การช่วยเหลือเด็กและครอบครัวอุปถัมภ์ผ่านสถานสงเคราะห์ทั้งสองแห่ง
วันอาทิตย์ที่ 7 พฤศจิกายน 2564
โฆษกรัฐบาลแจงความคืบหน้า หลัง "นายกฯ " สั่งการแก้ปัญหาระบบ Thailand Pass ออก QR Code ล่าช้า ปรับลดการรอผลการตรวจสอบใบวัคซีน เหลือเพียง 3 วัน
โฆษกรัฐบาลแจงความคืบหน้า หลัง "นายกฯ " สั่งการแก้ปัญหาระบบ Thailand Pass ออก QR Code ล่าช้า   ล่าสุด ระบบลดการรอผลการตรวจสอบใบวัคซีน เหลือเพียง 3 วันจากเดิมกำหนดไว้  7 วัน  ผู้เดินทางที่ได้รับอนุมัติ COE มาก่อนวันที่ 1 พ.ย. สามารถใช้ COE เดินทางได้
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบปัญหาผู้ลงทะเบียนในระบบ Thailand Pass บางรายไม่ได้รับ QR Code หรีอได้รับล่าช้า โดยสั่งการให้หน่วยงานที่เกี่ยวข้องเร่งปรับปรุงระบบ Thailand Pass ให้สามารถบริการผู้เดินทางได้สะดวกขึ้น เพื่อรองรับคนไทยที่ต้องการกลับบ้านและ ชาวต่างประเทศที่เดินทางมาไทยเพื่อท่องเที่ยวหรือทำงาน ล่าสุด กระทรวงการต่างประเทศ สำนักงานพัฒนารัฐบาลดิจิทัล กรมควบคุมโรค ได้ร่วมกันเพิ่มประสิทธิภาพระบบ Thailand Pass ให้สามารถบริการผู้เดินทางได้สะดวกขึ้น ได้แก่
- พัฒนาให้ผู้ยื่นคำร้องสามารถยื่นเอกสารในรูปแบบ pdf file ด้วย
- ทำ drop down list ให้เลือกโรงแรมที่ผูกกับโรงพยาบาล เพิ่ม function ให้ตรวจสอบสถานะการลงทะเบียนได้ โดยไม่ต้องลงทะเบียนซ้ำ
- รวมทั้งกำลังเร่งประสานงานเพิ่มรายชื่อประเทศที่สามารถอ่าน digital vaccine certificate แบบอัตโนมัติให้ได้มากขึ้นจากที่มีอยู่ปัจจุบัน 30 ประเทศ เพื่อลดภาระเจ้าหน้าที่ในการตรวจเอกสาร
-จากเดิมระบบกำหนดให้รอผลการตรวจสอบใบวัคซีนภายใน 7 วัน ปัจจุบันให้ลดลงเหลือ 3 วันแล้ว
-สำหรับผู้มีความจำเป็นเร่งด่วนต้องเดินทาง สามารถติดต่อสถานทูตไทยได้ทุกแห่ง หรือแจ้งปัญหามา ที่ call center กรมการกงสุล กระทรวงการต่างประเทศหมายเลข 02 575 8442 นอกจากนี้ ยังมีเจ้าหน้าที่ตอบคำถามใน Facebook และ Twitter และจัดทำ FAQ คำถามถามบ่อยเผยแพร่ทุกช่องทางด้วย
นายธนกร กล่าวว่า ที่ผ่านมา พบว่าผู้ลงทะเบียนในระบบ Thailand Pass บางรายไม่ได้รับ QR Code มาจากหลายสาเหตุ อาทิ การอัพโหลดเอกสารการฉีดวัคซีนจากกระดาษที่ไม่ชัดเจน ทำให้ต้องตรวจเอกสารด้วยบุคคล แทนระบบการอนุมัติอัตโนมัติได้ หรือกรอกข้อมูล และแนบเอกสารต่าง ๆ ไม่ตรงตามรายการที่กำหนด เอกสารโรงแรมที่พักไม่ได้เชื่อมโยงกับโรงพยาบาลที่รับตรวจ RT-PCR นอกจากนี้ ยังมีการลงข้อมูลซ้ำหลายครั้ง หรือมีการกรอกอีเมล์ผิด ทำให้การส่ง Thailand Pass QR Code ไม่สามารถไปถึงผู้ลงทะเบียน
ทั้งนี้ตั้งแต่มีการเปิดลงทะเบียน Thailand Pass ตั้งแต่ 1 พ.ย. ที่ผ่านมา มีผู้ลงทะเบียนสะสม รวม 90,165 คน ปัจจุบัน (6 พ.ย. ) มีผู้ได้รับอนุมัติแล้วจำนวน 33,788 คน ซึ่งผู้เดินทางที่ได้รับอนุมัติ COE มาก่อนวันที่ 1 พ.ย. ยังสามารถใช้ COE เดินทางเข้าไทยได้
ระบบ Thailand Pass QR Code เป็นนำเทคโนโลดิจิทัลตามมาตรฐานสากล มาใช้สำหรับบุคคลที่ต้องการเดินทางเข้าประเทศ ลดการติดต่อระหว่างบุคคล ป้องกันการแพร่เชื้อไวรัสโควิด 19 เพื่อยกระดับการบริการเพราะนายกรัฐมนตรีให้ความสำคัญในการดูแลคนไทยและชาวต่างประเทศที่เดินทางมาประเทศไทย ไม่ว่าจะเพี่อทำงาน ท่องเที่ยว หรือกลับบ้าน ต้องได้รับความสะดวกและปลอดภัยด้วย
วันพฤหัสบดีที่ 21 กรกฎาคม 2565
​The PM pleased Ms. Apinya Tajit from receiving the TIP Heroes 2022 award for her dedication to combat human trafficking
​The PM pleased Ms. Apinya Tajit from receiving the TIP Heroes 2022 award for her dedication to combat human trafficking
July 20, 2022, Government Spokesperson Thanakorn Wangboonkongchana disclosed that Prime Minister and Minister of Defense, Gen. Prayut Chan-o-cha, congratulated Ms. Apinya Tajit for her dedication to assisting victims of human trafficking around the world, which led Ms. Apinya, the only Thai to receive this year's TIP Heroes award.
According to the TIP Report 2022 report, Ms. Apinya from the Stella Maris Organization has been working for more than seven years to combat human trafficking in Thailand and assist those forced to labor. She has helped hundreds of fisheries workers from Thailand, Indonesia, Cambodia, Myanmar, and Bangladesh. She has played an essential role in raising awareness about child trafficking by visiting schools nationwide to educate over 10,000 students each year.
The government Spokesperson added, "The Prime Minister is pleased and proud that Thai people are regarded as fighters in human trafficking and glad to Ms. Apinya for her dedication to helping victims of human trafficking until it is accepted at the international level. Emphasized that Thailand is ready to increase efficiency continuously in the fight against human trafficking from Thailand."
วันศุกร์ที่ 15 ตุลาคม 2564
นายกฯ ขอบคุณญี่ปุ่นตอบรับกระแสเปิดรับนักท่องเที่ยวไทย มอบวัคซีนโควิดให้ไทยอีกเกือบ 4 แสนโดส
นายกฯ ขอบคุณญี่ปุ่นตอบรับกระแสเปิดรับนักท่องเที่ยวไทย มอบวัคซีนโควิดให้ไทยอีกเกือบ 4 แสนโดส
วันนี้ (15 ตุลาคม 2564) นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า ประเทศญี่ปุ่นประกาศมอบวัคซีนของบริษัท AstraZeneca แก่ไทย เพิ่มอีก 385,210 โดส โดยรัฐบาลญี่ปุ่นได้ส่งวัคซีนจำนวนนี้ออกมาจากประเทศญี่ปุ่นวันนี้ (15 ตุลาคม 2564 )และวัคซีนเหล่านี้จะถึงประเทศไทยช่วงค่ำ วันเดียวกัน
ในโอกาสนี้ โฆษกประจำสำนักนายกรัฐมนตรีได้เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขอบคุณรัฐบาลญี่ปุ่นที่ให้ความช่วยเหลือแก่รัฐบาลไทยในการบรรเทาสถานการณ์การแพร่ระบาดของโรคติดเชื้อไวรัสโควิด-19 อย่างต่อเนื่อง ซึ่งญี่ปุ่นได้ส่งมอบวัคซีนของบริษัท AstraZeneca ที่ผลิตในญี่ปุ่นให้ไทย 4 ครั้งแล้ว รวมทั้งสิ้นมีจำนวน 2,043,100โดส รวมทั้งยังได้มอบ เครื่องผลิตออกซิเจน และให้ความช่วยเหลือในการขนส่งวัคซีนอีกด้วย ทั้งนี้ ประเทศไทยจะนำวัคซีนที่ได้รับจากญี่ปุ่นมาดำเนินการฉีดให้ประชาชนอย่างทั่วถึง และครอบคลุม เพื่อต่อยอดให้สถานการณ์ในประเทศคลี่คลาย สามารถเปิดกิจกรรมทางเศรษฐกิจเพื่อโอกาสในการพัฒนา และฟื้นฟูสถานการณ์ภายในประเทศให้ดีขึ้น
นายธนกรฯ กล่าวว่า ประเทศญี่ปุ่นเป็นหนึ่งในประเทศที่มีความสำคัญ เป็นมิตรประเทศที่ส่งเสริม สนับสนุนบทบาทไทยเสมอมา และนายกรัฐมนตรีเพิ่งได้หารือกับ นายนาชิดะ คาซูยะ (H.E. Mr. Nashida Kazuya) เอกอัครราชทูตญี่ปุ่นประจำประเทศไทย เมื่อวาน (วันที่ 14 ตุลาคม 2564) เพื่อแสวงหาโอกาสสู่การขยายความร่วมมือระหว่างกันทั้งทวิภาคิ พหุภาคี และกระชับความร่วมมือให้แน่นแฟ้นในสถานการณ์โควิด – 19
“นายกรัฐมนตรีให้ความสำคัญกับความสัมพันธ์ระหว่างไทย-ญี่ปุ่นเสมอมา ขอบคุณมิตรภาพที่ญี่ปุ่นมีให้ไทยในช่วงเวลาของความท้าทายและความยากลำบากที่ทั่วโลกเผชิญ” นายธนกรฯ กล่าว
วันเสาร์ที่ 27 สิงหาคม 2565
รฟม. ชี้แจงกรณีการทรุดตัวอาคาร สน.หัวหมาก มิได้เกิดจากสาเหตุการก่อสร้างโครงการรถไฟฟ้าสายสีส้ม (ตะวันออก)
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ตามที่ สื่อมวลชนและสื่อสังคมออนไลน์ ได้มีการเผยแพร่ข่าวกรณี พื้นที่ของสถานีตำรวจนครบาลหัวหมาก และสถานีดับเพลิงและกู้ภัยหัวหมากเกิดทรุดตัวลง โดยได้มีการกล่าวถึงว่า บริเวณด้านหน้าของสถานีตำรวจนครบาลหัวหมากมีการก่อสร้างสถานีรถไฟฟ้า นั้น
ในการนี้ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเรียนชี้แจงว่า พื้นที่เกิดเหตุอยู่ห่างจากเขตก่อสร้างสถานี กกท. (OR18) โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ประมาณ 25 เมตร จากการสำรวจพบว่าในส่วนอื่น ๆ ของอาคารดังกล่าวห่างจากพื้นที่ก่อสร้างประมาณ 17 เมตร ไม่มีความเสียหาย
ทั้งนี้ ในระหว่างการก่อสร้างโครงการรถไฟฟ้าสายสีส้ม (ตะวันออก) รฟม. ได้มีการตรวจวัดการทรุดตัวของอาคารโดยรอบพื้นที่ก่อสร้างอย่างสม่ำเสมอ ซึ่งสภาพโดยรอบพื้นที่ก่อสร้างสถานี กกท. (OR18) ในช่วงปี 2561 - 2563 ที่มีการก่อสร้างโดยใช้เครื่องจักรขนาดใหญ่และก่อให้เกิดการสั่นสะเทือน (งานก่อสร้างผนัง D-wall บริเวณทางขึ้น-ลง ที่อยู่ใกล้ สน.หัวหมาก ได้ดำเนินการแล้วเสร็จเมื่อ 10 มกราคม 2563) ไม่พบการเคลื่อนตัวที่ผิดปกติแต่อย่างใด
ปัจจุบัน การก่อสร้างสถานีรถไฟฟ้าดังกล่าว กำลังดำเนินงานภายใน ได้แก่ งานสถาปัตยกรรมและงานระบบไฟฟ้าเครื่องกล ซึ่งไม่ได้ก่อให้เกิดการสั่นสะเทือนแต่อย่างใด นอกจากนี้ ค่าตรวจวัดการทรุดตัวเมื่อเดือนธันวาคม 2563 ยังไม่พบความผิดปกติ ดังนั้น การทรุดตัวของพื้นในอาคาร สน.หัวหมาก จึงไม่ได้เกิดจากสาเหตุการก่อสร้างโครงการรถไฟฟ้าสายสีส้ม (ตะวันออก) แต่อย่างใด
ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 24 มิถุนายน 2565
ปลัดกอบชัยฯ นำคณะลงพื้นที่เยี่ยมชมบริษัท โชคนำชัย ผู้วิจัยและพัฒนาผลิตภัณฑ์ยานพาหนะสมัยใหม่ (Modern Vehicle) ของไทยสู่การต่อยอดในเชิงพาณิชย์
ปลัดกอบชัยฯ นำคณะลงพื้นที่เยี่ยมชมบริษัท โชคนำชัย ผู้วิจัยและพัฒนาผลิตภัณฑ์ยานพาหนะสมัยใหม่ (Modern Vehicle) ของไทยสู่การต่อยอดในเชิงพาณิชย์
จ.สุพรรณบุรี : วันนี้ (15 มิถุนายน 2565 ) นายกอบชัย สังสิทธิสวัสดิ์ ปลัดกระทรวงอุตสาหกรรม และคณะ ลงพื้นที่เยี่ยมชมการดำเนินงานของบริษัท โชคนำชัย ไฮ-เทค เพรสซิ่ง จำกัด โดยมี นางสาวอารยา ไสลเพชร อุตสาหกรรมจังหวัดสุพรรณบุรี นายนำชัย สกุลฎ์โชคนำชัย ประธานกรรมการ และคณะผู้บริหารบริษัทฯ ให้การต้อนรับ พร้อมนำเสนอภาพรวมและพาเยี่ยมชมไลน์ผลิตรถโดยสารขนาดเล็กตัวถังอลูมิเนียมเครื่องยนต์ดีเซล ไฟฟ้า เรืออลูมิเนียมและเครื่องจักรสนับสนุน และเยี่ยมชมโรงงานออกแบบและผลิตแม่พิมพ์ชั้นสูงเพื่อการส่งออก
บริษัท โชคนำชัย ไฮ-เทค เพรสซิ่ง จำกัด ได้ดำเนินการผลิตงานนวัตกรรม รถอลูมิเนียมในชื่อแบรนด์สกุลฎ์ซี (Sakun C) ซึ่งได้มีการวิจัยและพัฒนาผลิตภัณฑ์ที่เป็นนวัตกรรม โดยใช้วัสดุและเทคโนโลยีสมัยใหม่และนำไปต่อยอดในเชิงพาณิชย์ มีผลิตภัณฑ์ที่เป็นเป้าหมาย คือ ยานพาหนะสมัยใหม่ (Modern Vehicle) คือ รถโดยสารตัวถังอลูมิเนียม Sakun C มีความพิเศษอยู่ที่ตัวโครงสร้างน้ำหนักเบาแข็งแกร่ง ทำมาจาก Aluminum เกรดสูง ทนการกัดกร่อนได้เป็นอย่างดี ทุกชิ้นส่วนถูกออกแบบและพัฒนาขึ้นมาใหม่ เพื่อให้เหมาะสมตอบโจทย์สำหรับการใช้งานโดยสารเน้นเรื่องความปลอดภัย เช่น การเสริมจุดเพิ่มความแข็งแรง มุมโครงสร้างหลังคา จุดรับแรงด้านข้างผู้โดยสาร หลังคากันน้ำรั่ว ชุดช่วงล่างเบรคที่มาตรฐาน นอกจากนี้รถโดยสาร Sakun C ถูกพัฒนาและผลิตแบบมาตรฐานอุตสาหกรรม เริ่มตั้งแต่การออกแบบ และคำนวณการใช้แม่พิมพ์ปั๊มและฉีดขึ้นรูปทุกส่วน มีการผลิตและประกอบแบบสายพาน มีการเชื่อมและประกอบใช้ Jig และหุ่นยนต์ ผ่านการตรวจสอบ โดยอุปกรณ์และเครื่องมือที่ทันสมัย มีกำลังการผลิตชิ้นส่วน 12 คัน/วัน (8 ชั่วโมง) หรือ 2,880 คัน / ปี
นอกจากนี้ บริษัทฯ ได้คิดค้นทำการวิจัยและพัฒนาเรือ Aluminum โดยเทคโนโลยีเข้ามาใช้ตั้งแต่การปั๊มและการฉีดขึ้นรูปชิ้นส่วนขนาดใหญ่ แบบลดรอยต่อการประกอบใช้ Jig Robot และกาวสมัยใหม่ เหมือนที่อากาศยานและ Super Car ใช้กัน ผสมผสานเทคโนโลยีชั้นสูงเข้าด้วยกัน ทำให้เรือ Aluminum ที่วิจัยและพัฒนามีคุณภาพสูง สามารถผลิตได้ตรงเวลาและเพียงพอต่อความต้องการในตลาด นอกจากนี้เพื่อเพิ่มความปลอดภัยด้วยการใส่ Foam EVA ใต้ท้องให้สามารถลอยตัว กรณีน้ำเข้าในเรือทุกลำ มีระบบช่วยลอยตัวหรือห้องอับเฉา เพื่อให้เกิดมาตรฐานและความปลอดภัยสูงสุด
ซึ่งผลิตภัณฑ์ของบริษัทฯ เป็นการยกระดับอุตสาหกรรม การออกแบบวิจัยและพัฒนา รวมถึงการผลิตแบบครบวงจรแล้ว ยังส่งเสริมการท่องเที่ยวและคมนาคมเชิงคุณภาพ ยกระดับความปลอดภัยด้านคมนาคมของประเทศไทย ซึ่งทุกยานพาหนะที่จะออกจาก Sakun C ไม่ว่าจะเป็น เรือ หรือ รถโดยสาร จะถูกพัฒนาโดยนำเรื่องความปลอดภัยมาเป็นตัวตั้งเสมอ รวมถึงยานพาหนะประเภทอื่นๆ ที่ประเทศต้องการใช้ในอนาคต
ปลัดกระทรวงอุตสาหกรรม ได้ให้ข้อเสนอแนะกับบริษัทฯ เกี่ยวกับการให้ความสำคัญกับการวิเคราะห์การตลาด (SWOT) เพื่อเจาะตลาดของประเทศที่มีการขนส่งทางน้ำ หรือแหล่งท่องเที่ยวที่มีการใช้เรือขนส่งให้เพิ่มมากขึ้น และมอบหมายให้ทางสำนักงานอุตสาหกรรมจังหวัดสุพรรณบุรีไปศึกษาการวางแผนกระบวนการ เพื่อผลักดันแผน Roadmap รถยนต์แห่งชาติในอนาคตต่อไป
วันพฤหัสบดีที่ 30 กันยายน 2564
ครม. ต่ออายุวีซ่าพิเศษ STV อีก 1 ปี สิ้นสุด 30 ก.ย. 65 ดึง นทท. กำลังซื้อสูงอยู่เที่ยวยาว โดยปีแรกสร้างรายได้กว่า 1,200 ล้านบาท
....
ครม. อนุมัติประกาศกระทรวงมหาดไทย 2 เรื่อง ซึ่งเป็นการขยายเวลาการเปิดรับนักท่องเที่ยวประเภทพิเศษ (Special Tourist Visa หรือ STV) ต่ออีก 1 ปี จากเดิมสิ้นสุด 30 ก.ย. 64 เป็น สิ้นสุด 30 ก.ย. 65 เพื่อสนับสนุนให้คนต่างชาติที่มีกำลังซื้อสูงเข้ามาเที่ยวเพิ่มขึ้น โดยให้อยู่ได้ระยะยาว 90 - 270 วัน
.
ผลของการเปิดรับนักท่องเที่ยว STV ในระยะที่ 1 ดึงดูดนักท่องเที่ยวเข้ามา 5,609 ราย จาก จีน ฮ่องกง สิงคโปร์ เดนมาร์ก เนเธอร์แลนด์ สเปน และโครเอเชีย สร้างรายได้หมุนเวียนกว่า 1,243 ล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 9 สิงหาคม 2564
ปลัด วธ. เป็นประธานการประชุมรับฟังความคิดเห็นกลุ่มศิลปินและกลุ่มเครือข่ายในอุตสาหกรรมสร้างสรรค์
การประชุมรับฟังความคิดเห็นกลุ่มศิลปินและกลุ่มเครือข่ายในอุตสาหกรรมสร้างสรรค์ ผ่านระบบ ZOOM
วันที่ ๙ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมรับฟังความคิดเห็นกลุ่มศิลปินและกลุ่มเครือข่ายในอุตสาหกรรมสร้างสรรค์ ผ่านระบบ ZOOM โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหาร ศิลปินแห่งชาติ ศิลปินศิลปาธร ศิลปินพื้นบ้าน สมาคมลิเกประเทศไทย สมาคมหมอลำอีสาน สมาคมอุปรากรจีน สหพันธ์สมาคมโนราแห่งประเทศไทย สมาคมกลองและศิลปะการแสดงล้านนา สมาคมนักร้องลูกทุ่งแห่งประเทศไทย และสมาคมที่เกี่ยวข้องเข้าร่วม ณ ห้องแถลงข่าวชั้น ๑ อาคารวัฒนธรรมวิศิษฏ์ กระทรวงวัฒนธรรม
การประชุมดังกล่าว เป็นการเปิดรับฟังความคิดเห็นของเครือข่ายศิลปินและนำข้อเสนอแนวทางแก้ไขปัญหา การช่วยเหลือ เยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รวมไปถึงแนวทางการพัฒนากลุ่มศิลปินและกลุ่มเครือข่ายในอุตสาหกรรมสร้างสรรค์ทั้งระยะเร่งด่วน ระยะกลางและระยะยาวต่อรัฐบาล
วันศุกร์ที่ 26 สิงหาคม 2565
ปิดฉากประชุมเอเปคสุขภาพอย่างงดงาม บรรลุข้อมติ 12 ข้อ เน้นลงทุนสร้างความมั่นคงด้านสุขภาพ รองรับการระบาดในอนาคต
ปิดฉากประชุมระดับสูงเอเปคว่าด้วยสาธารณสุขและเศรษฐกิจ บรรลุข้อมติ 12 ข้อ สร้างสมดุลสุขภาพและเศรษฐกิจ เน้นลงทุนสร้างความเข้มแข็งของระบบสุขภาพ ความมั่นคงด้านสุขภาพ รวมทั้งหลักประกันสุขภาพถ้วนหน้าเพื่อรองรับโรคระบาดในอนาคต ตามวิสัยทัศน์ปุตราจายา 2040
ปิดฉากประชุมระดับสูงเอเปคว่าด้วยสาธารณสุขและเศรษฐกิจ บรรลุข้อมติ12 ข้อ สร้างสมดุลสุขภาพและเศรษฐกิจ เน้นลงทุนสร้างความเข้มแข็งของระบบสุขภาพ ความมั่นคงด้านสุขภาพ รวมทั้งหลักประกันสุขภาพถ้วนหน้าเพื่อรองรับโรคระบาดในอนาคต ตามวิสัยทัศน์ปุตราจายา 2040 เล็งเปิดพรมแดนสร้างการเดินทางที่ปลอดภัยไม่กระทบต่อการป้องกันโควิด พร้อมแบ่งปันและถ่ายทอดเทคโนโลยีวัคซีนโควิด และอำนวยความสะดวกทางการค้า
วันนี้ (26 สิงหาคม 2565) ที่โรงแรมมิลเลนเนียม ฮิลตัน กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมโต๊ะกลมหัวข้อการลงทุนในด้านความมั่นคงด้านสุขภาพโลกเพื่อเตรียมความพร้อมรับมือโรคระบาดในอนาคต ซึ่งเป็นการหารือที่สำคัญของรัฐมนตรีสาธารณสุขของเขตเศรษฐกิจเอเปค ในวันที่ 2 ของการประชุมระดับสูงเอเปคว่าด้วยสาธารณสุขและเศรษฐกิจ (HLM) ครั้งที่ 12 “เปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ” ระหว่างวันที่ 25-26สิงหาคม 2565
นายอนุทินกล่าวว่า จากการระบาดของโควิด19 ทำให้เห็นว่าโลกยังเตรียมพร้อมในการรับมือการระบาดไม่เพียงพอและเขตเศรษฐกิจต่างๆ เห็นความสำคัญของการรองรับการระบาดใหญ่ในอนาคต และการลงทุนที่จะทำให้เกิดความมั่นคงด้านสุขภาพ ความมั่งคั่งในประชาชนและคนรุ่นต่อไป ตามที่กำหนดไว้ในวิสัยทัศน์ปุตราจายา2040ที่ให้ส่งเสริมการเติบโตที่มีคุณภาพ อันนำมาซึ่งประโยชน์ที่เห็นได้ชัดเจน การมีสุขภาพที่ดีขึ้น และความเป็นอยู่ที่ดีแก่ทุกคนการหารือในรอบนี้จึงเน้นการสร้างความมั่นคงด้านสุขภาพ เพื่อเตรียมพร้อมสำหรับการระบาดใหญ่ครั้งต่อไปผ่านการลงทุนเรื่องระบบสุขภาพ การสร้างหลักประกันสุขภาพถ้วนหน้า รวมทั้งการเร่งพัฒนาและผลิตวัคซีน และการพัฒนาระบบสุขภาพดิจิทัล
นายอนุทินกล่าวว่า ผลลัพธ์ที่สำคัญจากการประชุมครั้งนี้คือ ข้อมติ12 ข้อ ในถ้อยแถลงของประธาน (Chair’s Statement) ที่มุ่งสร้างสมดุลด้านสุขภาพและเศรษฐกิจ และสนับสนุนการลงทุน เพื่อสร้างความเข้มแข็งของระบบสุขภาพและหลักประกันสุขภาพ ซึ่งปัจจัยสำคัญในการสร้างความมั่นคงด้านสุขภาพ การเปิดพรมแดนสร้างการเดินทางที่ปลอดภัย ไม่กระทบต่อการป้องกันโควิด นอกจากนี้ยังสนับสนุนให้เขตเศรษฐกิจของเอเปคร่วมมือกับภาคเอกชนให้มากยิ่งขึ้น เพื่อส่งเสริมสุขภาพและความเป็นอยู่ที่ดีของประชาชนในภูมิภาคเอเชีย-แปซิฟิก โดยเฉพาะการแบ่งปันและถ่ายทอดเทคโนโลยีวัคซีนโควิด และอำนวยความสะดวกทางการค้า
“การประชุมครั้งนี้ถือว่าประสบความสำเร็จเป็นอย่างมาก มีรัฐมนตรี และเจ้าหน้าที่ระดับสูงจากเขตเศรษฐกิจเอเปคมาร่วมประชุมOn-site ถึง 15 เขตเศรษฐกิจ และ อีก 5 เขตเศรษฐกิจเข้าร่วมประชุมออนไลน์ รวมผู้เข้าร่วมประชุมทั้งสิ้นกว่า 150 คนซึ่งมากกว่าทุกครั้งที่เคยจัดมา นอกจากนี้ที่ประชุมยังได้บรรลุข้อมติถึง 12 ข้อ ที่สามารถนำมาดำเนินการในการสร้างสมดุลระหว่างสาธารณสุขและเศรษฐกิจของภูมิภาคเอเชีย-แปซิฟิก และในตอนท้ายของการประชุมได้แสดงความยินดีและส่งมอบการเป็นเจ้าภาพจัดประชุมระดับสูงเอเปคว่าด้วยสาธารณสุขและเศรษฐกิจครั้งต่อไปให้แก่ผู้แทนของสหรัฐอเมริกา ซึ่งจะเป็นเจ้าภาพในปี 2566” นายอนุทินกล่าว
********************************** 26 สิงหาคม 2565
วันพฤหัสบดีที่ 7 เมษายน 2565
รฟม. เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย
เพื่อให้ประชาชนเดินทางสะดวกและปลอดภัยในเทศกาลสงกรานต์ 2565
ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้ทุกหน่วยงานในสังกัด เตรียมพร้อมมาตรการอำนวยความสะดวกและปลอดภัยรองรับการเดินทางของประชาชนช่วงเทศกาลสงกรานต์ 2565 นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยว่า รฟม.ได้สั่งการให้ โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) โครงการรถไฟฟ้าสายสีชมพู ช่วงแคราย - มีนบุรี และโครงการรถไฟฟ้าสายสีเหลือง ช่วงลาดพร้าว - สำโรง ที่อยู่ระหว่างดำเนินงานก่อสร้างงานโยธา เตรียมความพร้อมในการอำนวยความสะดวกและปลอดภัยในบริเวณพื้นที่ก่อสร้างโครงการฯ เพื่อรองรับการเดินทางของประชาชนที่จะเดินทางกลับภูมิลำเนา หรือเดินทางไปท่องเที่ยวในช่วงเทศกาลสงกรานต์ 2565
โดยให้ผู้รับจ้างงานโยธาทั้ง 3 โครงการปฏิบัติตามมาตรการความปลอดภัยในงานก่อสร้างอย่างเคร่งครัด หมั่นตรวจสอบและจัดสภาพหน้างานให้อยู่ในสภาพเรียบร้อย เช่น การปิดกั้นพื้นที่ก่อสร้างและช่องเปิดต่างๆ การจัดเก็บอุปกรณ์เครื่องมือ เครื่องจักรให้เรียบร้อยและปลอดภัยไม่กีดขวางการจราจร การจัดแนวแบริเออร์ให้เป็นระเบียบ ติดตั้งป้ายเตือน ป้ายทางเบี่ยง ทางเลี่ยง และปิดกั้นแนวรั้วคอนกรีตบริเวณจุดที่เป็นอันตรายให้เรียบร้อย รวมถึงการติดตั้งไฟส่องสว่างให้ชัดเจน การตรวจสอบอุปกรณ์ไฟฟ้า และการจัดเก็บวัตถุไวไฟหรือสารไวไฟให้ปลอดภัย
นอกจากนี้ ยังจัดให้มีเจ้าหน้าที่เฝ้าระวังและจัดเตรียมอุปกรณ์ด้านจราจร เพื่อเตรียมพร้อมให้การช่วยเหลือกรณีเกิดเหตุฉุกเฉิน ตลอด 24 ชั่วโมง เพื่อทำให้เกิดความปลอดภัยในชีวิตและทรัพย์สิน รวมทั้งป้องกันอุบัติเหตุที่อาจจะเกิดขึ้น
นอกจากนี้ รฟม. ได้ร่วมรณรงค์ประชาสัมพันธ์สร้างจิตสำนึกและความตระหนักในการใช้รถใช้ถนนช่วงเทศกาลสงกรานต์ ภายใต้แคมเปญ “สงกรานต์สุขใจ เดินทางสะดวก ปลอดภัย ห่างไกล COVID-19” ผ่านสื่อประชาสัมพันธ์ภายในสถานีและขบวนรถไฟฟ้ามหานคร สายเฉลิมรัชมงคล (MRT สายสีน้ำเงิน) และสายฉลองรัชธรรม (MRT สายสีม่วง) และติดตั้งป้ายประชาสัมพันธ์ตลอดแนวเส้นทางก่อสร้างโครงการรถไฟฟ้าทุกสาย
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันศุกร์ที่ 18 มิถุนายน 2564
สวจ.น่าน ลงพื้นที่เพื่อถวายเครื่องอุปโภคบริโภคที่จำเป็นเพื่อช่วยเหลือเยียวยาคณะสงฆ์ และช่วยเหลือประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019
สวจ.น่าน ลงพื้นที่เพื่อถวายเครื่องอุปโภคบริโภคที่จำเป็นเพื่อช่วยเหลือเยียวยาคณะสงฆ์ และช่วยเหลือประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019
ข้าราชการสำนักงานวัฒนธรรมจังหวัดน่าน กระทรวงวัฒนธรรม ลงพื้นที่เพื่อถวายเครื่องอุปโภคบริโภคที่จำเป็นเพื่อช่วยเหลือเยียวยาคณะสงฆ์ และช่วยเหลือประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID -19 ) ภายใต้โครงการวัฒนธรรมรวมใจ ปันน้ำใจ คนไทยไม่ทิ้งกัน ในพื้นที่อำเภอทุ่งช้าง อำเภอเชียงกลาง อำเภอปัวและอำเภอท่าวังผา จังหวัดน่าน เมื่อเร็วๆนี้
วันจันทร์ที่ 11 ตุลาคม 2564
เตือน! โรงแรมในโครงการ “เราเที่ยวด้วยกัน” อย่าฉวยโอกาสขึ้นราคา หากพบถูกตัดสิทธิ์ทันที
....
น.ส.ไตรศุลี ไตรสรณกุล รองโฆษกรัฐบาล เผยภายหลังพบการร้องเรียนจากประชาชนมายังกระทรวงการท่องเที่ยวและกีฬา และการท่องเที่ยวแห่งประเทศไทย(ททท.) เป็นจำนวนมาก ถึงการปรับขึ้นราคาที่โรงแรมที่พักที่เข้าร่วมโครงการเราเที่ยวด้วยกัน เฟส 3 ที่เปิดให้ประชาชนใช้สิทธิจองที่พักได้ตั้งแต่วันที่ 8 ต.ค. ที่ผ่านมา โดยเฉพาะที่พักในแหล่งท่องเที่ยวสำคัญ เช่น ภูเก็ต พัทยา หัวหิน เชียงใหม่ เขาใหญ่
.
รัฐบาลขอความร่วมมือผู้ประกอบการที่เข้าร่วมโครงการทุกราย อย่าฉวยโอกาสปรับขึ้นราคา เพราะโครงการเราเที่ยวด้วยกัน โครงการทัวร์เที่ยวไทย มุ่งหวังจะกระตุ้นเศรษฐกิจภาคการท่องเที่ยว ช่วยเหลือและเยียวยาทั้งผู้ประกอบการ และประชาชน ให้ผ่านพ้นช่วงวิกฤตโควิด-19 ไปให้ได้
.
ขณะนี้หน่วยงานที่เกี่ยวข้องจะเร่งตรวจสอบ หากพบว่ามีการฉวยโอกาสปรับขึ้นราคาที่พักหรือให้บริการจริง นอกจากจะถูกลงโทษตัดสิทธิ์จากโครงการในรอบนี้แล้ว จะส่งผลถึงการเข้าร่วมโครงการอื่น ๆ ในระยะต่อไปด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 5 สิงหาคม 2564
ดีอีเอส ร่วมเฉลิมพระเกียรติ จัดโครงการ “จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ สถาบันบำราศนราดูร /ชุมชนบางเขน
ดีอีเอส ร่วมเฉลิมพระเกียรติ จัดโครงการ “จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ สถาบันบำราศนราดูร /ชุมชนบางเขน
เมื่อวันที่5สิงหาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมโครงการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวและสมเด็จพระนางเจ้าสุทิดาพัชรสุธาพิมลลักษณพระบรมราชินี“จิตอาสาร่วมใจสู้ภัยโควิด19”ภายใต้โครงการดิจิทัลเพื่อเศรษฐกิจและสังคมเฉลิมพระเกียรติโดยมีเจ้าหน้าที่และพนักงานจากสำนักงานปลัดกระทรวงดิจิทัลฯร่วมมอบอาหารกลางวันแก่บุคลากรทางการแพทย์และมอบอุปกรณ์ป้องกันให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา2019 ณสถาบันบำราศนราดูรกรมควบคุมโรคและผู้แทนจากชาวชุมชนบางเขนรับมอบณห้องประชุม802สำนักงานปลัดกระทรวงดิจิทัลฯ รวมจำนวน2แห่งด้วยกันทั้งนี้เพื่อสืบสานพระราชปณิธานของพระบาทสมเด็จพระชิรเกล้าเจ้าอยู่หัวรัชกาลที่10ในการปลูกจิตสำนึกให้คนไทยรวมทั้งบุคลากรสำนักงานปลัดกระทรวงฯมีจิตอาสามีความรับผิดชอบรู้จักการเสียสละมีจิตใจสาธารณะร่วมแรงร่วมมือในการทำสาธารณประโยชน์เพื่อสังคมและส่วนรวม
***********
วันศุกร์ที่ 25 กุมภาพันธ์ 2565
สธ. แจง เหตุไม่รวมผลตรวจโควิด-19 แบบ RT-PCR กับ ATK
.....
จากยอดผู้ติดเชื้อโควิด-19 ที่เพิ่มสูงขึ้นในช่วงสัปดาห์ที่ผ่านมา ทั้งจากการตรวจแบบ RT-PCR และ ATK ซึ่งกระทรวงสาธารณสุข (สธ.) รายงานจำนวนผู้ติดเชื้อแยกตามวิธีการตรวจ ไม่ได้นำมารวมกัน โดย นพ.เกียรติภูมิ วงศ์รจิต ปลัดกระทรวงสาธารณสุข ได้ชี้แจงถึงสาเหตุดังกล่าว ดังนี้
.
การนำตัวเลขผลตรวจจากทั้ง 2 วิธีการมารวมกัน อาจไม่ถูกต้องทั้งหมด เนื่องจากผู้ที่มีผลบวกจาก RT-PCR มักจะมีผลบวกจาก ATK มาแล้ว เช่น ในกลุ่ม ATK บวก 100 ราย อาจจะมี RT-PCR บวก 10 ราย รวมถึงกลุ่มเสี่ยงที่ต้องรักษาใน รพ. จะต้องตรวจ RT-PCR ซ้ำเช่นกัน ซึ่งกระทรวงสาธารณสุขมุ่งให้ความสำคัญกับระบบการรักษา ให้อัตราตายต่ำ ดูแลผู้ป่วยหนักให้ดี ส่วนที่ป่วยไม่หนักก็ดูแลไม่ให้ป่วยหนักเพิ่มขึ้น
.
และผู้ที่มีผลการตรวจ ATK เป็นบวก สามารถเข้าสู่ระบบรักษาที่บ้านและชุมชน (Home and Community Isolation) ได้ทันที โดยไม่ต้องตรวจ RT-PCR ซ้ำ เนื่องจากมีความแม่นยำใกล้เคียงกัน ยกเว้นกลุ่มเสี่ยง (ผู้สูงอายุ - กลุ่ม 7 โรคประจำตัว - กลุ่มหญิงตั้งครรภ์)
#ไทยคู่ฟ้า#ร่วมต้านโควิด19
-------------------